സ്ത്രീക്കൊപ്പമുള്ള മോര്ഫിങ് ചിത്രം പ്രചരിപ്പിക്കുമെന്ന് ഭീഷണിപ്പെടുത്തി നരേന്ദ്ര ഗിരിയുടെ ആത്മഹത്യ കുറിപ്പ് പുറത്ത് മരിച്ച നിലയില് കണ്ടെത്തിയ അഖില ഭാരതീയ അഖാഡ പരിഷത്ത് അധ്യക്ഷന് മഹന്ത് നരേന്ദ്ര ഗിരിയുടെ ആത്മഹത്യ കുറിപ്പ് പോലീസ് കണ്ടൈത്തി. ശിഷ്യനായ ആനന്ദ്ഗിരിയും മറ്റു രണ്ടു പേരുമാണ് തന്റെ മരണത്തിന് ഉത്തരവാദികളെന്ന് കുറിപ്പില് പറയുന്നു. ഒരു സ്ത്രീക്കൊപ്പം താന് നില്ക്കുന്ന ഫോട്ടോ ആനന്ദ് ഗിരി കംപ്യൂട്ടറിന്റെ സഹായത്താല് സൃഷ്ടിച്ചെന്നും അത് പ്രചരിപ്പിച്ച് അപകീര്ത്തിപ്പെടുത്തുമെന്നു പറഞ്ഞ് ഭീഷണിപ്പെടുത്തിയെന്നുമാണ് കുറിപ്പില്. അഖില ഭാരതീയ അഖാഡ പരിഷത്തിന്റെ ലെറ്റര്ഹെഡില് കൈ കൊണ്ട് എഴുതിയ ആത്മഹത്യ കുറിപ്പാണ് പൊലീസ് കണ്ടെത്തിയത്.ആനന്ദ് ഗിരി കാരണം എന്റെ മനസ് ഏറെ അസ്വസ്ഥമാണ്. 2021 സെപ്റ്റംബര് 13ന് ഞാന് ആത്മഹത്യ ചെയ്യാന് തീരുമാനിച്ചു. പക്ഷെ എനിക്ക് അതിനുള്ള ധൈര്യമില്ല. ഇന്ന് എനിക്കൊരു വിവരം കിട്ടി. ഒന്നോ രണ്ടോ ദിവസത്തിനകം ഒരു സ്ത്രീക്കൊപ്പമുള്ള എന്റെ ഫോട്ടോ കമ്ബ്യൂട്ടര് സഹായത്തോടെ ആനന്ദ് ഗിരി സൃഷ്ടിക്കുമെന്നും തന്നെ അപകീര്ത്തിപ്പെടുത്താന് അത് പ്രചരിപ്പിക്കുമെന്നും. എന്റെ ഭാഗം ന്യായീകരിക്കാന് എനിക്ക് കഴിയും. പക്ഷേ അതുണ്ടാക്കുന്ന അപമാനം ഞാനങ്ങനെ സഹിക്കും. ഇത്രകാലം അന്തസോടെയാണ് ജീവിച്ചത്. അപമാനിതനായി ജീവിക്കാന് എനിക്ക് കഴിയില്ല. ഫോട്ടോ വൈറലായിക്കഴിഞ്ഞാല് എന്തൊക്കെ വിശദീകരണങ്ങളാണ് നിങ്ങള്ക്ക് നല്കാന് കഴിയുക എന്നും ആനന്ദ് ഗിരി ചോദിച്ചിരുന്നു. ഇതൊക്കെ എന്നെ അസ്വസ്ഥനാക്കുകയാണ്. അതുകൊണ്ട് ഞാന് ജീവനൊടുക്കാന് തീരുമാനിച്ചു ആത്മഹത്യ കുറിപ്പില് നരേന്ദ്ര ഗിരി എഴുതിയിരിക്കുന്നു.തന്റെ മരണത്തിന് കാരണക്കാര് ആനന്ദ് ഗിരി, ആധ്യ തിവാരി, സന്ദീപ് തിവാരി എന്നിവരാണെന്ന് കുറിപ്പില് പറയുന്നുണ്ട്. പൊലീസ് ഇവരെ കസ്റ്റെഡിയിലെടുത്ത് ശിക്ഷ വാങ്ങിക്കൊടുക്കണം എന്നാല് മാത്രമെ എന്റെ ആത്മാവിന് ശാന്തി ലഭിക്കൂ എന്നും കുറിപ്പില് പറയുന്നു.മൂന്ന് പേരെയും പൊലീസ് കസ്റ്റെഡിലെടുത്തിട്ടുണ്ട്. തിങ്കളാഴ്ച വൈകീട്ടാണ് നരേന്ദ്ര ഗിരിയെ ആശ്രമത്തില് തൂങ്ങിമരിച്ച നിലയില് കണ്ടെത്തിയത്.